Ռոբերտ Հենրի

**Ռոբերտ Հենրի**, իսկական անունը` Ռոբերտ Հենրի Կոզադ ( ), ամերիկացի նկարիչ և ուսուցիչ, ռեալիզմի ներկայացուցիչ։ Աղբամանների դպրոցի հիմնադիրներից մեկը։

## Կենսագրություն
մինի|Ձյունը Նյու Յորքում 1902
Ռոբերտ Հենրին ծնվել է անշարժ գույքի` հողատարածքներ վաճառողի ընտանիքում։ Նկարչի հայրը` Կոզադ Ջոն Ջեքսոնը, Օհայոյում ստեղծել է Կոզադեյլ քաղաքը։ 1873 թվականին նրա ընտանիքը տեղափոխվել է Նեբրասկա և այստեղ հիմնել Կոզարդ քաղաքը։
մինի|Սալոմե, Ջոն և Մեբլ Ռինգինգ արվեստի թանգարան
1883 թվականին նկարչի ընտանիքը սկզբից մեկնում է Նյու Յորք, հետո` Անտլանտիկ Սիթի։ 1886 թվականին Ռոբերտ Հենրին ընդունվում է Փենսիլվանիայում գտնվող Գեղարվեստի ակադեմիա։ 1888 թվականին մեկնում է Փարիզ, որտեղ 1889 թվականից մինչև 1891 թվականը ընկած ժամանակաշրջանում այցելել է Ժյուլիանի ակադեմիա և Գեղարվեստի դպրոց։ 1891 թվականին նկարիչը վերադառնում է Փենսիլվանիա, որտեղ դառնում է Ութ նկարիչների խմբի անդամ։ Այս խմբի անդամները դեմ էին պաշտոնական ակադեմիական արվեստին և 1908 թվականին միավորվել  են մի խմբում, որի անունը պատմաբանները հետագայում կնքել են «Աղբամանների դպրոց» ():
մինի|Մերի Ագնես Ռոբերտ Հենրի (1865 - 1929)
Այս խմբում են եղել այնպիսի հայտնի նկարիչներ, ինչպիսիք են Դեվիս Ստյուարտը, Արթուր Դոյվը և Ջոզեֆ Ստելան։ Ռոբերտ Հենրին եղել է խմբի առաջատար ներկայացուցիչը։ 1909 թվականին նկարիչը դասավանդել է նյույորքյան Արվեստի դպրոցում, հետագայում բացել է իր սեփական նկարչական դպրոցը, որը գործել է մինչև 1912 թվականը, այս դպրոցում սովորել են Էդվարդ Հոպերը, Ռոքուել Քենտը, Ջորջ Ուեսլի Բելովսը և ուրիշներ։ 1913 թվականին Ռոբերտ Հենրին մասնակցել է հայտնի սկանդալային «Արսենալ» ցուցահանդեսին։ 1915 թվականից մինչև 1928 թվականը դասավանդել է Նյու Յորքի Ուսանող-նկարիչների լիգայում։ Նրա աշակերտները նկարչի խոսքերը հավաքել և ամբողջացրել են «Արվեստի շունչը» գրքում, որը Դեյվիդ Լինչը համարում է իր «Գեղարվեստական աստվածաշունչը»։
## Պատկերասրահ

File:Robert Henri - Portrait of Carl Gustav Waldeck.jpg|*Կառլ Գուստավի նկարը*, 1896 Սուրբ Լուիս գեղարվեստի թանգարան 
File:Brooklyn Museum - Woman in Manteau - Robert Henri - overall.jpg|*Մանթոյով կինը*, 1898  Բրուկլինի թանգարան
File:The Blue Kimono, Robert Henri.jpg|*Կարմիր [[Կիմոնո]]*, 1909  Նոր Օռլեանի արվեստի թանգարան
File:Henri Robert Betalo -The Dancer-.jpg|*Պարուհին*, 1910
File:SchilderijDutchGirl1910.jpg|*Հոլանդացի աղջիկը*, 1910 
File:Robert Henri - Figure en mouvement.jpg|*Նկար շարժի մեջ*, 1913
File:Tam Gan Robert Henri 1914.jpeg|*Տամ Գեն*, 1914 Օլբրայթ-Նոքս պատկերասրահ
File:Robert Cozad Henri the Beach Hat.JPG|*Լողափյա գլխարկ*, 1914, յուղանկար կտավի վրա, Ինդիանապոլսի Գեղարվեստի թանգարան 
File:Robert Henri - Edna Smith in a Japanese Wrap - Google Art Project.jpg|"Էնդիա Սմիթը ճապոնական հագուստով", 1915, Ինդիանապոլսի Գեղարվեստի թանգարան 
File:Fay Bainter.jpg|*Ֆեյ Բեյինտերի նկարը*, 1918
File:Henri Robert Mata Moana.jpg|*Մաթա Մոանա*, 1920


## Գրականություն
* Роберт Генри. *Дух искусства.* Филадельфия, 1923. ISBN 0-06-430138-9 (վերահրատարկվել է 1984)
* Валери Энн Лидс. *Мои люди: Портреты Роберта Генри.* Орландo, 1994. ISBN 1-880699-03-6
* Валери Энн Лидс. *Роберт Генри: Дух в живописи.* Нью-Йорк, 2005. ISBN 1-931717-15-X
* Уильям Иннес Гомер. *Роберт Генри и его творчество.* Итхака, 1969. ISBN 0-87817-326-9 (վերահրատարակվել է 1988)
* Джессика Ф. Николь. *Очарование побережием озера Мэн: Роберт Генри и его творчество, 1903—1918.* Портленд, 1995. ISBN 0-916857-07-7
* Беннард Б. Перлман. *Роберт Генри: Жизнь и творчество.* «Dover Publications», 1991. ISBN 0-486-26722-9
* Валери Энн Лидс. *Роберт Генри в Санта-Фе.* Нью-Йорк, 1998. ISBN 0-935037-83-7

## Ծանոթագրություններ
The Kendrick Academy

Կատեգորիա:Ժյուլիանի ակադեմիայի շրջանավարտներ
Կատեգորիա:19-րդ դարի ամերիկացի նկարիչներ
Կատեգորիա:Ամերիկացի նկարիչներ
Կատեգորիա:Ամերիկացի մանկավարժներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ